Urmas Viilma

Urmas Viilma (sündinud 13. augustil 1973 Tallinnas) on eesti vaimulik, EELK peapiiskop, Eesti Kirikute Nõukogu president. 

Haridus
Viilma lõpetas 1991. aastal Saue Keskkooli hõbemedaliga. Aastal 1998 lõpetas ta EELK Usuteaduse Instituudi teoloogia erialal. Aastal 2018 kaitses ta samas magistritöö "Iseseisvuse taastanud Eestis luterliku üldhariduskooli loomine Tallinna Toomkooli näitel" (juhendaja Riho Saard) ning talle anti teoloogiamagistri kraad (mag. theol.).

Ordinatsioon 
pisi|püsti|EELK peapiiskopi vapp ehk EELK suur vapp
2. mail 1993 ordineeriti Viilma Keila kirikus diakoniks, ordineeris piiskop Einar Soone, assistent oli õpetaja Jaan Jaani. 15. septembril 1998 ordineeriti ta Tallinna toomkirikus preestriks. Ordineeris peapiiskop Jaan Kiivit juunior.

26. novembril 2014 valis EELK kirikukogu Viilma peapiiskopiks. Ta ordineeriti piiskopiks ja seati EELK peapiiskopi ametisse 2. veebruaril 2015. Ametisse seadjateks olid peapiiskopi ülesannetes tegutsenud piiskop Einar Soone, Välis-Eesti piiskop Andres Taul ja peapiiskop emeeritus Andres Põder. Käte pealepanemisega assisteerisid Luterliku Maailmaliidu president Jordaania ja Püha Maa luterliku kiriku piiskop Munib Younan, Porvoo Osaduse anglikaani esindaja Iirimaa Dublini provintsi peapiiskop Michael Jackson, Porvoo Osaduse luterlik esindaja Taani Lolland-Falsteri piiskop Steen Skovsgaard ja Evangeelse Kirikute Osaduse Euroopas peasekretär Austria evangeelse kiriku piiskop Michael Bünker.

Vaimulik teenistuskäik
Keila koguduse diakon (1993)
Pärnu-Jakobi koguduse diakon (1993–1998)
Pärnu-Jakobi koguduse õpetaja (1998–2004)
Pärnu praostkonna abipraosti kt (1999–2003)
Mihkli koguduse hooldajaõpetaja (1999–2004)
Tõstamaa koguduse hooldajaõpetaja (2001–2004)
Vigala koguduse hooldajaõpetaja (2003–2004)
Pärnu praostkonna abipraost (2003–2005)
Pärnu praostkonna praosti kt (2005, pärast praost Andres Põderi pühitsemist EELK peapiiskopiks 2. veebruaril 2005) 
Lääne-Harju praostkonna vikaarõpetaja (2005–2008)
EELK vikaarõpetaja (2008–2010)
Tallinna Piiskopliku Toomkoguduse õpetaja (2010–2015)

Kiriklik tegevus
Kirikukogu liige (alates 1997)
EELK Pühapäevakooliühenduse esimees (1997–1999)
OÜ Kiriku Varahalduse juhataja (2004–2008) ja nõukogu esimees (2008–2015)
Konsistooriumi assessor (2005–2008)
Konsistooriumi kantsler (2008–2015)
Hariduskomisjoni liige (2006–2008)
Eesti Evangeelse Luterliku Hoiu-Laenuühistu juhatuse liige (2010)
Välissuhete nõukogu liige (2010–2015) ja rahvusvaheliste suhete komisjoni liige (2015–2021)
Majandusnõukogu esimees (2008–2015)
Autasude komisjoni liige (alates 2010)
Arengunõukogu esimees (2015–2021)
Oikumeenia ja diasporatöö komisjoni liige (alates 2015)
Vaimuliku ameti komisjoni liige (alates 2015)
Vabariigi Valitsuse ja EELK ühiskomisjoni liige (2005–2023) ja kaasesimees (2015–2023)
Eesti Kirikute Nõukogu president (alates 2022) 
Vabariigi Valitsuse ja Eesti Kirikute Nõukogu ühiskomisjoni kaasesimees (alates 2023)

Rahvusvaheline kiriklik tegevus
Kirikute Maailmanõukogu keskkomitee liige (2013–2017)
Luterliku Maailmaliidu nõukogu liige (2017–2023) ja Ida-Euroopa piirkonna asepresident (2017–2023), nõukogu nõunik (alates 2023)

Pedagoogiline ja haridusalane tegevus
Saue Keskkooli religiooniõpetuse õpetaja (1991–1993)
Pärnu-Jaagupi keskkooli religiooniõpetuse, filosoofia ja ühiskonnaõpetuse õpetaja (1994–2004)
Saue Gümnaasiumi religiooniõpetuse õpetaja ja kaplan (2005–2011)
Algatas koos pedagoogist abikaasa Egle Viilmaga Tallinna Toomkooli taasavamise (2011) 
Tallinna Toomkooli Sihtasutuse juhatuse liige ja Tallinna Toomkooli kaplan (2011–2015) 
Tallinna Toomkooli Sihtasutuse nõukogu esimees (alates 2015)
Tallinna Toomkooli usuõpetuse õpetaja (alates 2018)

Poliitiline tegevus
pisi|püsti|Urmas Viilma perekonna vapp

 Halinga vallavolikogu liige (1996–2003)
 Halinga vallavolikogu esimees (1999–2002)
 Saue linnavolikogu liige ja aseesimees (2005–2013)

Kuulus alates 17. jaanuarist 2001 Isamaaliitu ja jätkas hiljem selle ühinemisel moodustunud Isamaa ja Res Publica Liidu liikmena. Erakonnast lahkus 16. oktoobril 2013 ja on parteitu.Äriregistri erakonna liikme otsing

Tunnustus
 2000 EELK Pärnu praostkonna Millenniumi medal 
 2007 EELK Teeneteristi III järkEELK autasustatavate nimekiri
 2012 EELK Aasta vaimulik Viide ERRi uudisele
 2015 EELK Teeneteristi I järkEELK autasustatavate nimekiri
 2015 Saue linna teenetemärk Viide ajalehe Eesti Kirik artiklile
 2021 Tallinna teenetemärkTallinna teenetemärkide saajate loend
 2023 Buxhoevedeni RistViide ajalehe Eesti Kirik artiklile olulise panuse eest kristlike väärtuste säilitamisel ja edendamisel ning Eesti ja Euroopa lõimumisel.
Isiklikku
Urmas Viilma abikaasa on pedagoog, Tallinna Toomkooli direktor Egle Viilma (snd 3. detsembril 1977). Peres on üks laps.

Viited

Välislingid
Peapiiskop Urmas Viilma elulugu, EELK koduleht
Peapiiskop Urmas Viilma kõned ja jutlused, EELK koduleht

 Intervjuud 
Urmas Viilma - kas uue põlvkonna peapiiskop? Usutleb Hans H. Luik Eesti Ekspress, 26. november 2014
Viilma: uus luteri kiriku juht Saue linnast Harju Elu, 12. detsember 2014
Urmas Viilma: Kirik ei saa võtta enamuse eestkõneleja rolli, kui enamus ühiskonnast ei järgi kiriku põhimõtteid Lääne Elu, 1. veebruar 2015
Kui ka pangaautomaadid ja postkontorid kaovad - kogudused jäävad Põhjarannik, 5. aprill 2015
Intervjuu Urmas Viilmaga: teiste mõistmiseks peab ennast tundma Postimees, 5. detsember 2015
Maailma vanim bränd. Intervjuu Urmas Viilmaga Müürileht, 17. detsember 2015
Peapiiskop Viilma: Aitamise tahe sõltub inimese mõtteviisist, mitte suurest pangaarvest Pealinn, 16. mai 2016
Peapiiskop: Pühakoda sobib ka kontserdipaigaks Hiiu Leht, 12. august 2016
Intervjuu peapiiskop Urmas Viilmaga YouTube'i videointervjuu. EELK konsistoorium, 15. august 2016
Peapiiskop Urmas Viilma: Edu võib saavutada ka headusega. Intervjuu Pealinn, 19. detsember 2016
"Aktuaalse kaamera" intervjuu peapiiskop Viilmaga ERR koduleht, 24. detsember 2016
Urmas Viilma: traditsiooniliste kristlike väärtuste eest seismine on kristlaste ja eriti vaimulike kohus Meie Kirik, 9. jaanuar 2017
Intervjuu peapiiskop Urmas Viilmaga. OTSE POSTIMEHEST 27. detsember 2021
 Artiklid 
Eero Epner, Holger Roonemaa, Oliver Kund. Kuidas peapiiskop ehitas kirikust Eesti võimsaima lobivõrgustiku. Eesti Päevaleht, 23. aug 2021

Kategooria:Eesti Evangeelse Luterliku Kiriku peapiiskopid
Kategooria:Keila Miikaeli koguduse vaimulikud
Kategooria:Mihkli Miikaeli koguduse vaimulikud
Kategooria:Pärnu-Jakobi koguduse vaimulikud
Kategooria:Tallinna Piiskopliku Toomkoguduse vaimulikudKategooria:Tõstamaa Maarja koguduse vaimulikud
Kategooria:Vigala Maarja koguduse vaimulikud
Kategooria:Isamaa Erakonna poliitikud
Kategooria:Usuteaduse Instituudi vilistlased
Kategooria:Sündinud 1973